РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/269-17

5. децембар 2017. године

Б е о г р а д

ЗАПИСНИК

33. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 4. ДЕЦЕМБРА 2017. ГОДИНЕ

Седница је почела у 13,00 часова.

Седници је председавала др АлександраТомић, председник Одбора.

Седници су присуствовали чланови Одбора: Верољуб Арсић, Зоран Бојанић, Горан Ковачевић, Соња Влаховић, Оливера Пешић, Србислав Филиповић, Зоран Красић, Милорад Мирчић, Милорад Мијатовић, Саша Радуловић, Горан Ћирић, Момо Чолаковић, Милан Лапчевић и Золтан Пек.

Седници нису присуствовали чланови Одбора: Душан Бајатовић и Војислав Вујић, нити њихови заменици.

Седници су присуствовали: министар финансија Душан Вујовић, представник предлагача закона и повереници: Мирјана Ћојбашић и Ненад Мијаиловић, државни секретари, Милица Јовановић и Наташа Ковачевић, помоћници министра финансија, Љиљана Јовановић, в.д. помоћника министра финансија, Ирина Стевановић Гавровић и Драгана Младеновић, руководиоци групе, Милеса Маријановић, начелник одељења, Саша Новаковић, Светлана Кузмановић-Живановић, Биљана Тодоровић и Милена Тадић, руководиоци групе, Оливера Ружић Попарић, Татјана Миливојевић, Ирена Ињац и Славица Манојловић, Иван Првуловић, виши саветници, и Мирјана Теовановић, саветник у Министарству финансија; Бранко Дрчелић, в.д директора Управе за јавни дуг, Предраг Ивановић, в.д. помоћника директора Управе за јавни дуг, Оливер Минић, шеф одсека у Управи, и Бојан Ковијанић, саветник у Управи за спречавање прања новца у Министарству финансија.

Седници су присуствовали и представници Фискалног савета: Павле Петровић, председник, Владимир Вукчевић и Никола Алтипармарков, чланови. и Данко Брчеревић, специјални саветник.

Седници су присуствовали и представници Парламентарне буџетске канцеларије, која је Одбору доставила анализу Предлога закона о буџету за 2018. годину.

Милорад Мирчић се јавио за реч указујући на повреду Пословника Народне скупштине због кратког рока у коме је заказана седница након што је Влада упутила Предлог закона о Буџету и недовољног времена за припрему народних посланика за предлоге аката који су на предложеном дневном реду, као и на проблеме са достављањем материјала. Истакао је и да сајт Народне скупштине од прошле недеље има проблем и немогуће му је приступити, нити видети акте на сајту, а због временских услова и удаљености народних посланика није било могуће физички доћи до посланичких клубова да би се материјали преузели.

Председница Одбора је предложила да се из предложеног дневног реда **изостави** разматрање Предлога закона о потврђивању Споразума о зајму између KfW, Франкфурт на Мајни и Републике Србије - Програм подстицања обновљиве енергије: Развој тржишта биомасе у Републици Србији (прва компонента), број: 400-2318/17 од 29. августa 2017. године, који је поднела Влада, а који није уврштен у предлог дневног реда седнице Народне скупштине, а да се **допуни** са још две тачке које су уврштене у предлог дневног реда седнице Народне скупштине, и то: **разматрањем Предлога закона о спречавању прања новца и финансирања тероризма, који је поднела Влада (број 400-2816/17 од 4. октобра 2017. године) и** Предлога закона и изменама и допунама Закона о ограничавању располагања имовином у циљу спречавање тероризма, **који је поднела Влада (број 011-3460/17 од 13. новембра 2017. године), и то као тачке 17. и 18. дневног ред, а да се из предложеног дневног реда изостави тачка 16 –Предлог закона о.**

 На предлог председника Одбора, Одбор је већином гласова (10 „за“, два „против“ и један народни посланик није искористио своје право да гласа), утврдио следећи:

Д н е в н и р е д :

 - Усвајање записника 31. седнице Одбора

 1. Разматрање Предлога закона о допуни Закона о Буџету Републике Србије за 2017. годину, који је поднела Влада (400-3780/17 од 1. децембра 2017. године), у начелу;

 2. Разматрање Предлога одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2017. годину, који је поднела Влада (број 400-3563/17 од 17. новембра 2017. године);

 3. Разматрање Предлога одлуке о давању сагласности на Одлуку о изменама Финансијског плана Фонда за социјално осигурање војних осигураника за 2017. годину, који је поднела Влада (број 400-3782/17 од 1. децембра 2017. године);

 4. Разматрање Предлога одлуке о давању сагласности на Одлуку о изменама Финансијског плана Националне службе за запошљавање за 2017. годину, који је поднела Влада (број 400-3783/17 од 1. децембра 2017. године);

 5. Разматрање Предлога закона о изменама и допунама Закона о буџетском систему, који је поднела Влада (400-3760/17 од 30. новембра 2017. године), у начелу;

 6. Разматрање Предлога закона о буџету Републике Србије за 2018. годину са Предлогом одлуке о давању сагласности на Финансијски план Републичког фонда за пензијско и инвалидско осигурање за 2018. годину, Предлогом одлуке о давању сагласности на Финансијски план Репубичког фонда за здравствено осигурање за 2018. годину, Предлогом одлуке о давању сагласности на Финансијски план Фонда за социјално осигурање војних осигураника за 2018. годину и Предлогом одлуке о давању сагласности на Финансијски план Националне службе за запошљавање за 2018. годину, који је поднела Влада (400-3761/17 од 30. новембра 2017. године), у начелу;

 **7.** Разматрање **Предлогa закона о изменама и допунама Закона о порезу на додату вредност, који је поднела Влада (број 43-3778/17 од 1. децембра 2017. године), у начелу;**

 8. Разматрање **Предлога закона о изменама и допунама Закона о порезу на добит правних лица, који је поднела Влада (број 43-3779/17 од 1. децембра 2017. године), у начелу;**

 **9.** Разматрање Предлога закона о изменама и допунама Закона о роковима измирења новчаних обавеза у комерцијалним трансакцијама, **који је поднела Влада (број 4-3777/17 од 1. децембра 2017. године), у начелу;**

 **10.** Разматрање Предлога закона о изменама и допунама Закона о порезу на доходак грађана, **који је поднела Влада (број 43-3784/17 од 2. децембра 2017. године), у начелу;**

 **11.** Разматрање Предлога закона о изменама и допунама Закона о јавној својини, **који је поднела Влада (број 011-3785/17 од 2. децембра 2017. године, у начелу;**

 **12.** Разматрање Предлога закона о изменама и допунама Закона о доприносима за обавезно социјално осигурање,  **који је поднела Влада (број 18-3787/17 од 2. децембра 2017. године, у начелу;**

 13. Разматрање Предлога закона о изменама и допунама Закона о републичким административним таксама, **који је поднела Влада (број 434-3790/17 од 2. децембра 2017. године, у начелу;**

 **14.** РазматрањеПредлога закона о изменама и допунама Закона о регулисању јавног дуга Републике Србије по основу неисплаћене девизне штедње грађана положене код банака чије је седиште на територији Републике Србије и њиховим филијалама на територијама бивших република СФРЈ, **који је поднела Влада (број 482-3600/17 од 21. новембра 2017. године), у начелу;**

 **15.** РазматрањеПредлога закона о потврђивању Споразума о зајму (Зајам за развојне политике у области управљања ризицима од елементарних непогода са опцијом одложеног повлачења средстава) између Републике Србије и Међународне банке за обнову и развој, **који је поднела Влада (број 400-2316/17 од 29. августа 2017. године);**

 **16.** Разматрање Предлога закона о потврђивању Споразума о зајму (Програм унапређења ефикасности и одрживости инфраструктуре) између Републике Србије и Међународне банке за обнову и развој, **који је поднела Влада (број 400-3719/17 од 27. новембра 2017. године);**

 **17. Разматрање Предлога закона о спречавању прања новца и финансирања тероризма, који је поднела Влада (број 400-2816/17 од 4. октобра 2017. године), у начелу;**

 **18.** Разматрање Предлоаг закона и изменама и допунама Закона о ограничавању располагања имовином у циљу спречавање тероризма, **који је поднела Влада (број 011-3460/17 од 13. новембра 2017. године), у начелу.**

Председница Одбора је обавестила чланове Одбора да су, у складу са чланом 173. став 2. Пословника Народне скупштине, Одбору достављени извештаји следећих одбора који су разматрали Предлог закона о буџету за 2018. годину:

- Извештај Одбора за рад, социјална питања, друштвену укљученост и смањење сиромаштва који је одлучио да предложи Одбору за финансије, републички буџет и контролу трошења јавних средстава да прихвати у начелу Предлог закона о буџету Републике Србије за 2018. годину, Раздео 30, са Предлогом одлуке о давању сагласности на Финансијски план Републичког фонда за пензијско и инвалидско осигурање за 2018. годину, Предлогом одлуке о давању сагласности на Финансијски план Републичког фонда за здравствено осигурање за 2018. годину, Предлогом одлуке о давању сагласности на Финансијски план Фонда за социјално осигурање војних осигураника за 2018. годину и Предлогом одлуке о давању сагласности на Финансијски план Националне службе за запошљавање за 2018. годину, у начелу**;**

- Извештај Одбора за пољопривреду, шумарство и водопривреду, који је одлучио да предложи Одбору за финансије, републички буџет и контролу трошења јавних средстава да прихвати у начелу Предлог закона о буџету Републике Србије за 2018. годину, Раздео 24 – Министарство пољопривреде, шумарства и водопривреде;

- Извештај Одбора за привреду, регионални развој, трговину, туризам и енергетику који је одлучио да предложи Одбору за финансије, републички буџет и контролу трошења јавних средстава да прихвати у начелу Предлог закона о буџету Републике Србије за 2018. годину, Раздео 21 – Министарство привреде, Раздео 28 – Министарство рударства и енергетике и Раздео 32 – Министарство трговине, туризма и телекомуникација.

 Председница Одбора је предложила да се, у складу са чланом 76. Пословника Народне скупштине, ради ефикаснијег рада Одбора, обави **заједнички начелни претрес** о тачкама 1. до 18. дневног реда, с обзиром на то да се ради о предлозима аката који су међусобно условљени, с тим да ће се Одбор изјаснити гласањем о свакој тачки појединачно. Одбор је, већином гласова (10 „за“, три „против“ и један народни посланик није искористио своје право да гласа), усвојио овај предлог.

Председница Одбора је, такође, подсетила чланове Одбора и представнике предлагача да ће се на време за излагање применити члан 75. Пословника Народне скупштине.

 Пре преласка на рад по утврђеном дневном реду Одбор је, већином гласова (10 „за“ и четири члана Одбора који нису искористили своје право да гласају), усвојио записник са 31. седнице Одбора, без примедаба.

 Одбор је, затим, прешао на

**Заједничку начелну расправу о тачкама један до осамнаест дневног реда:** Разматрање Предлога закона о допуни Закона о Буџету Републике Србије за 2017. годину, који је поднела Влада (400-3780/17 од 1. децембра 2017. године), у начелу; Разматрање Предлога одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2017. годину, који је поднела Влада (број 400-3563/17 од 17. новембра 2017. године); Разматрање Предлога одлуке о давању сагласности на Одлуку о изменама Финансијског плана Фонда за социјално осигурање војних осигураника за 2017. годину, који је поднела Влада (број 400-3782/17 од 1. децембра 2017. године); Разматрање Предлога одлуке о давању сагласности на Одлуку о изменама Финансијског плана Националне службе за запошљавање за 2017. годину, који је поднела Влада (број 400-3783/17 од 1. децембра 2017. године); Разматрање Предлога закона о изменама и допунама Закона о буџетском систему, који је поднела Влада (400-3760/17 од 30. новембра 2017. године), у начелу; Разматрање Предлога закона о буџету Републике Србије за 2018. годину са Предлогом одлуке о давању сагласности на Финансијски план Републичког фонда за пензијско и инвалидско осигурање за 2018. годину, Предлогом одлуке о давању сагласности на Финансијски план Репубичког фонда за здравствено осигурање за 2018. годину, Предлогом одлуке о давању сагласности на Финансијски план Фонда за социјално осигурање војних осигураника за 2018. годину и Предлогом одлуке о давању сагласности на Финансијски план Националне службе за запошљавање за 2018. годину, који је поднела Влада (400-3761/17 од 30. новембра 2017. године), у начелу;Разматрање **Предлогa закона о изменама и допунама Закона о порезу на додату вредност, који је поднела Влада (број 43-3778/17 од 1. децембра 2017. године), у начелу;** Разматрање **Предлога закона о изменама и допунама Закона о порезу на добит правних лица, који је поднела Влада (број 43-3779/17 од 1. децембра 2017. године), у начелу;** Разматрање Предлога закона о изменама и допунама Закона о роковима измирења новчаних обавеза у комерцијалним трансакцијама, **који је поднела Влада (број 4-3777/17 од 1. децембра 2017. године), у начелу;** Разматрање Предлога закона о изменама и допунама Закона о порезу на доходак грађана, **који је поднела Влада (број 43-3784/17 од 2. децембра 2017. године), у начелу;** Разматрање Предлога закона о изменама и допунама Закона о јавној својини, **који је поднела Влада (број 011-3785/17 од 2. децембра 2017. године, у начелу;** Разматрање Предлога закона о изменама и допунама Закона о доприносима за обавезно социјално осигурање,  **који је поднела Влада (број 18-3787/17 од 2. децембра 2017. године, у начелу;** Разматрање Предлога закона о изменама и допунама Закона о републичким административним таксама, **који је поднела Влада (број 434-3790/17 од 2. децембра 2017. године, у начелу;** РазматрањеПредлога закона о изменама и допунама Закона о регулисању јавног дуга Републике Србије по основу неисплаћене девизне штедње грађана положене код банака чије је седиште на територији Републике Србије и њиховим филијалама на територијама бивших република СФРЈ, **који је поднела Влада (број 482-3600/17 од 21. новембра 2017. године), у начелу;** РазматрањеПредлога закона о потврђивању Споразума о зајму (Зајам за развојне политике у области управљања ризицима од елементарних непогода са опцијом одложеног повлачења средстава) између Републике Србије и Међународне банке за обнову и развој, **који је поднела Влада (број 400-2316/17 од 29. августа 2017. године);** Разматрање Предлога закона о потврђивању Споразума о зајму (Програм унапређења ефикасности и одрживости инфраструктуре) између Републике Србије и Међународне банке за обнову и развој, **који је поднела Влада (број 400-3719/17 од 27. новембра 2017. године); Разматрање Предлога закона о спречавању прања новца и финансирања тероризма, који је поднела Влада (број 400-2816/17 од 4. октобра 2017. године), у начелу;** Разматрање Предлога закона и изменама и допунама Закона о ограничавању располагања имовином у циљу спречавање тероризма, **који је поднела Влада (број 011-3460/17 од 13. новембра 2017. године), у начелу.**

Предлог закона о буџету за 2018. годину образложио је министар финансија Душан Вујовић, представник предлагача закона. Истакао је да је предложен рекордан број закона са малим изменама, који иду у пакету са трогодишњим аранжманом са Међународним монетарним фондом, који још увек траје. Један број предлога закона се односи на низ повезаних активности које се односе на измене закона које се прецизирају, а један број на испуњавање преузетих обавеза које су створене у ранијем периоду. Остали предлози су повезани са самом структуром програма реформи које се спроводе и реализацијом тих реформи. Неки од ових закона су планирани да се донесу до краја ове године, а неки закони су оперативни. Оперативне ствари су ратификације кредита које су одобрене раније и у општем је интересу да се те ратификације спроведу сада, како би та средства могла да се користе до краја ове године.

Када је о самом буџету реч, министар је истакао да су планирани укупни приходи и расходи који дају очекивани дефицит који износи 0,6% на нивоу републичког буџета и 0,7% на нивоу опште државе, што је рекордно низак дефицит. До краја ове године суфицит ће бити 0,7% БДП-а и то оставља простор и за нека једнократна давања из буџета. Повећање плата и пензија у следећој години ће бити око 35 милијарди динара у бруто износу. Пензије ће бити повећане за 5%, а повећање плата ће према одлуци Владе за неке секторе бити 10%, за неке 5%, а неки сектори неће добити повећање плата. Ово није одлука министарства финансија, јер министарство само утврђује простор за повећање плата и пензија, а Влада доноси одлуку о томе како ће се распоредити та средства.

Значајан успех је чињеница да ће се у 2018. години обезбедити више средстава за инвестиције, које су опредељене на нивоу републике у износу 128,2 милијарди, што износи 2,7 % БДП-а на нивоу републичког буџета, или 3,6% БДП-а на нивоу опште државе. Ово је искорак у обезбеђивању средстава, који је заснован на очекивањима да ће планирање у обезбеђењу и извршењу пројеката бити довољно успешно да то изнесе. Када су субвенције у питању, ту су директне подршке капиталним инвестицијама – железнице и путеви, и то су учешћа државе у кредитима, а остале субвенције су усмерене највише на развојну страну буџета.

Ефекти фискалне политике се највише виде у смањењу камата што је веома значајно због задуживања државе за рефинансирање кредита, али и отвара могућност за повољно задуживање за развојне инвестиције, а за приватна предузећа то је индиректан ефекат фискалне консолидације.

Проф. др Павле Петровић је представио „Оцену Предлога Буџета за 2018. Годину“ коју је Фискални савет упутио народним посланицима. Као добре ствари Фискални савет је оценио мали и одржив дефицит из чега произлази да је и у следећим годинама могуће одржавати овакав дефицит, што је значајно, јер ће избалансирани буџет омогућавати брзо опадање јавног дуга, а смањење дуга води привредном расту. Приходи и расходи су реално планирани што треба да доведе до позитивне промене у структури расхода у корист јавних финансија. Повећање јавних инвестиција је добра употреба средстава, али је недовољно средстава опредељено здравству, школству и заштити животне средине. Проблематична су велика повећања која су отишла у секторе одбране и МУП-а, а нису транспаретна.

Фискални савет сматра да је проблематично што су привремене мере које су донете почетком 2015. године остале и даље на снази и мишљења су да то није оправдано. Ове привремене мере се односе на смањење пензија и забрану, тј. контролу запошљавања. Сматрају да је неопходно да постоји анализа и план вишкова и мањкова запослених. Мишљења су да је повећање зарада у јавном сектору изнад економске снаге државе. Фискални савет има примедбу и на сам распоред повећања зарада, јер повећање није базирано на уређеном систему и нису јасни критеријуми за предвиђено повећање.

Истакнута је и примедба на непоштовање процедура, јер многобројне промене пореских закона нису достављене Фискалном савету на време да би могли да их оцене и дају своје мишљење. Порески закони нису уопште достављени Фискалном савету, али непосредним увидом у предложене измене и допуне тих закона на самој седници Одбора, председник Фискалног савета је оценио проблематичним решења садржана у Предлогу закона о изменама и допунама Закона о порезу на доходак грађана и Предлогу закону о изменама и допунама Закона о доприносима за обавезно социјано осигурање. У основи, ови предлози закона омогућавају предузетницима да се ослободе од пореза, па је Фискални савет је начелно подржао овај предлог. Међутим указује, такође, да предложена решења у овом Предлогу закона остављају простор за пореску утају. П. Петровић је апеловао на поштовање процедура и придржавање буџетског календара, као и на неопходност постојања завршног рачуна.

Љиљана Јовановић, в.д. помоћника министра финансија, представила је измене и допуне Закона о јавној својини, где се предлаже продужење рока за евидентирање и пријављивање имовине у јавној својини. Рок се продужава на три године, али се у Предлог закона уводе и казнене мере за оне који не поштују закон. Предвиђено је да се одређена имовина у јавном власништву (паркови, тргови) уписују по службеној дужности.

Ненад Мијаиловић, државни секретар у Министарству финансија, представио је сет пореских закона. У предлогу закона о ПДВ-у нема повећања стопа, већ се дефинишу корисници концесија и њихове обавезе по ПДВ-у, дефинишу се и олакшавају услови за ослобођење од ПДВ-а када је у питању куповина првог стана. У Предлогу закона о порезу на доходак грађана Министарство финансија је изашло у сусрет захтевима удружења послодаваца продужењем олакшица за новозапослене раднике за 24 месеца и ослобођењем пореских обавеза за прву годину пословања ако је послодавац први пут отворио предузетничку радњу и уколико је и сам био незапослен. Неопорезиви цензус је померен са 11.000 на 15.000 РСД, што је још један вид смањења пореских оптерећења послодаваца. У Предлогу закона о порезу на добит правних лица изашло се у сусрет Народној банци која је предложила да банке растерете своје билансе тако што ће одређена оптерећења пребацити у ванбилансне позиције и тиме омогућити да банке преузимају више ризика у кредитирању. Предлог закона о републичким административним таксама је закон који би сваке године требало кориговати, јер је то закон који обједињује све републичке таксе и опредељује и ажурира висину такси које се наплаћују.

У дискусији су учествовали чланови Одбора: Милорад Мирчић, Верољуб Арсић, Зоран Красић, Момо Чолаковић, Горан Ковачевић, Саша Радуловић, Милорад Мијатовић, Милан Лапчевић, Србољуб Филиповић, Горан Ћирић и Александра Томић.

Верољуб Арсић је оштро критиковао негативне оцене и ставове Фискалног савета о Предлогу закона о буџету за 2018. годину које се тичу привремених мера смањења пензија и неправедног повећања зарада, сматрајући да нису доследни у својим ставовома и оценама.

Милорад Мирчић и Зоран Красић су критиковали задужења државе емитовањем хартија од вредности, аранжман са ММФ-ом, задуживање код Светске банке и протествовали су због кратког рока за разматрање Предлога закона о буџету и других предложених закона, као и због великог броја пореских закона који се налазе на дневном реду, а за које народним посланицима није остављено довољно времена да их прочитају и анализирају. Критиковали су пореску политику према приватном сектору и изразили су сумњу у списак корисника јавних средстава који се финансирају из буџета, а које је министарство финансија обавезно да води и ажурира.

Милорад Мијатовић је похвалио чињеницу да је Предлог закона о буџету за 2018. годину развојни буџет и да се рестриктивна политика Владе у фискалној консолидацији исплатила. Његова питања су се односила на даљу сарадњу са ММФ-ом, на анализу министарства финансија која би одговорила колики би износ средстава био потребан да су укинуте привремене мере смањења пензија, као и на решења проблема јавних предузећа која су проблематична. Похвалио је и издвајања за субвенције за пољопривреду и туризам.

Момо Чолаковић је похвалио развојни буџет за следећу годину и социјални карактер предложеног буџета. Похвалио је добре резултате фискалне консолидације у претходне три године.

Милан Лапчевић је нагласио да је Србија дубоко зависно увозна држава и да приходовање у буџету зависи од ПДВ-а који се наплати највећим делом приликом увоза разних роба. Критиковао је кредитно задуживање и велике издатке за камате.

Горан Ћирић је изразио незадовољство због оваквог начина заказивања и седнице Одбора и пленарне седнице. Указао је на висок ниво јавног дуга и неизналажење стратегије за смањење јавног дуга који је од 2012. године повећан за 10 милијарди. Поставио је питање коју методологију користи Фискални савет за израчунавање дуга града Београда и да ли је то методологија коју треба применити и на републички дуг. Поставио је и питање одговорности што се трећи пут продужава рок за упис јавне својине и затражио одговор због знатно повећаног износа ПДВ-а из увоза.

Саша Радуловић сматра да је смањење дефицита требало обезбедити смањењем трошкова државе, дувођењем реда у јавна предузећа, а не повећањем пореске стопе и смањењем плата и пензија. Ни ове године државна управа и јавна предузећа нису у стању да сервисирају своје кредите. Велика су давања и за плаћања по судским пресудама и плаћањима разних пенала. Критиковао је лагодно понашање руководстава јавних предузећа, толеранцију државе за њихове пропусте у пословању и непостојање санкција за лоше управљање у јавним предузећима. Поставио је питање привредног раста до краја ове године, питање реалног раста за следећу годину, питање извора из којих се планирају, као и оправданост субвенционисања запошљавања.

Горан Ковачевић је похвалио фискалну политику и Предлог Буџета за 2018. годину и нагласио да је то резултат напорног рада и великог знања. Похвалио је ослобађање малих привредника од пореских давања прве године пословања, јер такво решење омогућује лакши улазак у грану малих и средњих предузећа.

Србислав Филиповић је похвалио развојни и социјални карактер буџета за следећу годину. Похвалио је добре резултате Владе постигнуте у фискалној консолидацији претходне три године.

Председник Одбора, Александра Томић је истакла да је овај буџет развојни и социјално одговоран и показује одговорну политику у свим сегментима друштва. Замолила је министарство финансија да се отвори дебата о завршним рачунима од 2003. године па надаље, јер се брзо заборавља период неповољних задуживања. Изворни приходи су већи за 6, 54% и више се слива пореза и доприноса у ПИО фонд, што говори о повећаном запошљавању и бољој наплати пореза и доприноса и да држава мање учествује, тј. дотира исплату пензија и да је то последица одговорне политике Владе.

Након одговора министра и председника Фискалног савета, представници Парламентарне буџетске канцеларије су члановима одбора представили анализу Предлога закона о буџету за 2018. годину. Идеја је била да на сажет и прегледан начин представе Предлог закона о буџету за 2018. Годину, са основним карактеристикама, како би народним посланицима био олакшан рад. Сви чланови Одбора су се сложили са похвалама председника Одбора које су изречене на рачун рада Парламентарне буџетске канцеларије.

Затим је Одбор прешао на одлучивање по свим тачкама дневног реда појединачно.

**Прва тачка дневног реда** - **Предлог закона о допуни Закона о Буџету Републике Србије за 2017. годину**

На основу члана 156. став 3. Пословника Народне Скупштине, Одбор је, једногласно (десет „за“) одлучио да поднесе следећи

И З В Е Ш Т А Ј

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о допуни Закона о буџету Републике Србије за 2017.годину, у начелу.

 За известиоца Одбора на седници Народне скупштине одређена је др Александра Томић, председник Одбора.

**Друга тачка дневног реда:** Предлог одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2017. годину

На основу члана 156. став 3. Пословника Народне Скупштине, Одбор је, једногласно (десет „за“) одлучио да поднесе следећи

И З В Е Ш Т А Ј

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2017. годину.

 За известиоца Одбора на седници Народне скупштине одређена је др Александра Томић, председник Одбора.

**Трећа тачка дневног реда: Предлог** одлуке о давању сагласности на Одлуку о изменама Финансијског плана Фонда за социјално осигурање војних осигураника за 2017. годину

На основу члана 156. став 3. Пословника Народне Скупштине, Одбор је, једногласно (десет „за“) одлучио да поднесе следећи

 И З В Е Ш Т А Ј

Одбор је, у складу са чл. 155. став 2. и 193. Пословника Народне скупштине. одлучио да предложи Народној скупштини да прихвати Предлог одлуке о давању сагласности на Одлуку о изменама Финансијског плана Фонда за социјално осигурање војних осигураника за 2017. годину.

За известиоца Одбора на седници Народне скупштине одређена је др Александра Томић, председник Одбора.

**Четврта тачка дневног реда: Предлог** одлуке о давању сагласности на Одлуку о изменама Финансијског плана Националне службе за запошљавање за 2017. годину

На основу члана 156. став 3. Пословника Народне Скупштине, Одбор је, једногласно (десет „за“) одлучио да поднесе следећи

 И З В Е Ш Т А Ј

Одбор је, у складу са чл. 155. став 2. и 193. Пословника Народне скупштине одлучио да предложи Народној скупштини да прихвати Предлог одлуке о давању сагласности на Одлуку о изменама Финансијског плана Националне службе за запошљавање за 2017. годину.

За известиоца Одбора на седници Народне скупштине одређена је др Александра Томић, председник Одбора.

**Пета тачка дневног реда:** **Предлог закона о изменама и допунама Закона о буџетском систему**

На основу члана 156. став 3. Пословника Народне Скупштине, Одбор је, једногласно (десет „за“) одлучио да поднесе следећи

И З В Е Ш Т А Ј

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о буџетском систему, у начелу.

 За известиоца Одбора на седници Народне скупштине одређена је др Александра Томић, председник Одбора.

**Шеста тачка дневног реда:** **Предлог закона о буџету Републике Србије за 2018. годину са Предлогом одлуке о давању сагласности на Финансијски план Републичког фонда за пензијско и инвалидско осигурање за 2018. годину, Предлогом одлуке о давању сагласности на Финансијски план Репубичког фонда за здравствено осигурање за 2018. годину, Предлогом одлуке о давању сагласности на Финансијски план Фонда за социјално осигурање војних осигураника за 2018. годину и Предлогом одлуке о давању сагласности на Финансијски план Националне службе за запошљавање за 2018. годину**

На основу члана 156. став 3. Пословника Народне Скупштине, Одбор је, једногласно (десет „за“) одлучио да поднесе следећи

И З В Е Ш Т А Ј

I

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о буџету Републике Србије за 2018. годину, са Предлогом одлуке о давању сагласности на Финансијски план Републичког фонда за пензијско и инвалидско осигурање за 2018. годину, Предлогом одлуке о давању сагласности на Финансијски план Републичког фонда за здравствено осигурање за 2018. годину, Предлогом одлуке о давању сагласности на Финансијски план Фонда за социјално осигурање војних осигураника за 2018. годину и Предлогом одлуке о давању сагласности на Финансијски план Националне службе за запошљавање за 2018. годину, у начелу.

II

 Одбор за финансије, републички буџет и контролу трошења јавних средстава, на основу члана 174. Пословника Народне скупштине, размотрио је извештаје одбора Народне скупштине које су, у складу са чланом 173. став 1. Пословника Народне скупштине, доставили Одбору за финансије, републички буџет и контролу трошења јавних средстава, као надлежном одбору, и то:

- Извештај Одбора за рад, социјална питања, друштвену укљученост и смањење сиромаштвакоји је одлучио да предложи Одбору за финансије, републички буџет и контролу трошења јавних средстава да прихвати Предлог закона о буџету Републике Србије за 2018. годину, Раздео 30, са Предлогом одлуке о давању сагласности на Финансијски план Републичког фонда за пензијско и инвалидско осигурање за 2018. годину, Предлогом одлуке о давању сагласности на Финансијски план Републичког фонда за здравствено осигурање за 2018. годину, Предлогом одлуке о давању сагласности на Финансијски план Фонда за социјално осигурање војних осигураника за 2018. годину и Предлогом одлуке о давању сагласности на Финансијски план Националне службе за запошљавање за 2018. годину, у начелу**;**

- Извештај Одбора за пољопривреду, шумарство и водопривреду,који је одлучио да предложи Одбору за финансије, републички буџет и контролу трошења јавних средстава да прихвати Предлог закона о буџету Републике Србије за 2018. годину, Раздео 24 – Министарство пољопривреде, шумарства и водопривреде;

- Извештај Одбора за привреду, регионални развој, трговину, туризам и енергетику, који је одлучио да предложи Одбору за финансије, републички буџет и контролу трошења јавних средстава да прихватиПредлог закона о буџету Републике Србије за 2018. годину, Раздео 21 – Министарство привреде, Раздео 28 – Министарство рударства и енергетике и Раздео 32 – Министарство трговине, туризма и телекомуникација;

 За известиоца Одбора на седници Народне скупштине одређена је др Александра Томић, председник Одбора.

**Седма тачка дневног реда: Предлог закона о изменама и допунама Закона о порезу на додату вредност**

На основу члана 156. став 3. Пословника Народне Скупштине, Одбор је, једногласно (десет „за“) одлучио да поднесе следећи

И З В Е Ш Т А Ј

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о порезу на додату вредност, у начелу.

 За известиоца Одбора на седници Народне скупштине одређена је др Александра Томић, председник Одбора.

**Осма тачка дневног реда: Предлог закона о изменама и допунама Закона о порезу на добит правних лица**

На основу члана 156. став 3. Пословника Народне Скупштине, Одбор је, једногласно (десет „за“) одлучио да поднесе следећи

И З В Е Ш Т А Ј

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о порезу на добит правних лица, у начелу.

 За известиоца Одбора на седници Народне скупштине одређена је др Александра Томић, председник Одбора.

**Девета тачка дневног реда:** **Предлог закона о изменама и допунама Закона о роковима измирења новчаних обавеза у комерцијалним трансакцијама**

На основу члана 156. став 3. Пословника Народне Скупштине, Одбор је, једногласно (десет „за“) одлучио да поднесе следећи

И З В Е Ш Т А Ј

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о роковима измирења новчаних обавеза у комерцијалним трансакцијама, у начелу.

 За известиоца Одбора на седници Народне скупштине одређена је др Александра Томић, председник Одбора.

**Десета тачка дневног реда:** **Предлог закона о изменама и допунама Закона о порезу на доходак грађана**

На основу члана 156. став 3. Пословника Народне Скупштине, Одбор је, једногласно (десет „за“) одлучио да поднесе следећи

И З В Е Ш Т А Ј

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о порезу на доходак грађана, у начелу.

 За известиоца Одбора на седници Народне скупштине одређена је др Александра Томић, председник Одбора.

**Једанаеста тачка дневног реда:** **Предлог закона о изменама и допунама Закона о јавној својини**

На основу члана 156. став 3. Пословника Народне Скупштине, Одбор је, једногласно (десет „за“) одлучио да поднесе следећи

И З В Е Ш Т А Ј

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлогу закона о изменама и допунама Закона о јавној својини, у начелу.

 За известиоца Одбора на седници Народне скупштине одређена је др Александра Томић, председник Одбора.

**Дванаеста тачка дневног реда:** **Предлог закона о изменама и допунама Закона о доприносима за обавезно социјално осигурање**

На основу члана 156. став 3. Пословника Народне Скупштине, Одбор је, једногласно (десет „за“) одлучио да поднесе следећи

И З В Е Ш Т А Ј

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о доприносима за обавезно социјално осигурање, у начелу.

 За известиоца Одбора на седници Народне скупштине одређена је др Александра Томић, председник Одбора.

**Тринаеста тачка дневног реда:** **Предлог закона о изменама и допунама Закона о републичким административним таксама**

На основу члана 156. став 3. Пословника Народне Скупштине, Одбор је, једногласно (десет „за“) одлучио да поднесе следећи

И З В Е Ш Т А Ј

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о републичким административним таксама, у начелу.

 За известиоца Одбора на седници Народне скупштине одређена је др Александра Томић, председник Одбора.

**Четрнаеста тачка дневног реда:** **Предлог закона о изменама и допунама Закона о регулисању јавног дуга Републике Србије по основу неисплаћене девизне штедње грађана положене код банака чије је седиште на територији Републике Србије и њиховим филијалама на територијама бивших република СФРЈ**

На основу члана 156. став 3. Пословника Народне Скупштине, Одбор је, једногласно (десет „за“) одлучио да поднесе следећи

И З В Е Ш Т А Ј

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о регулисању јавног дуга Републике Србије по основу неисплаћене девизне штедње грађана положене код банака чије је седиште на територији Републике Србије и њиховим филијалама на територијама бивших република СФРЈ, у начелу.

 За известиоца Одбора на седници Народне скупштине одређена је др Александра Томић, председник Одбора.

**Петнаеста тачка дневног реда:** **Предлог закона о потврђивању Споразума о зајму (Зајам за развојне политике у области управљања ризицима од елементарних непогода са опцијом одложеног повлачења средстава) између Републике Србије и Међународне банке за обнову и развој**

На основу члана 156. став 3. Пословника Народне Скупштине, Одбор је, једногласно (десет „за“) одлучио да поднесе следећи

И З В Е Ш Т А Ј

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Споразума о зајму (Зајам за развојне политике у области управљања ризицима од елементарних непогода са опцијом одложеног повлачења средстава) између Републике Србије и Међународне банке за обнову и развој.

 За известиоца Одбора на седници Народне скупштине одређена је др Александра Томић, председник Одбора.

**Шеснаеста тачка дневног реда:** **Предлог закона о потврђивању Споразума о зајму (Програм унапређења ефикасности и одрживости инфраструктуре) између Републике Србије и Међународне банке за обнову и развој**

На основу члана 156. став 3. Пословника Народне Скупштине, Одбор је, једногласно (десет „за“) одлучио да поднесе следећи

И З В Е Ш Т А Ј

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Споразума о зајму између KfW, Франкфурт на Мајни и Републике Србије - Програм подстицања обновљиве енергије: Развој тржишта биомасе у Републици Србији (прва компонента).

 За известиоца Одбора на седници Народне скупштине одређена је др Александра Томић, председник Одбора.

**Седамнаеста тачка дневног реда: Предлог закона о спречавању прања новца и финансирања тероризма**

На основу члана 156. став 3. Пословника Народне Скупштине, Одбор је, једногласно (десет „за“) одлучио да поднесе следећи

И З В Е Ш Т А Ј

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о спречавање прања новца и финансирања тероризма, у начелу.

 За известиоца Одбора на седници Народне скупштине одређена је др Александра Томић, председник Одбора.

**Осамнаеста тачка дневног реда:** **Предлог закона и изменама и допунама Закона о ограничавању располагања имовином у циљу спречавање тероризма**

На основу члана 156. став 3. Пословника Народне Скупштине, Одбор је, једногласно (десет „за“) одлучио да поднесе следећи

И З В Е Ш Т А Ј

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о ограничавању располагања имовином у циљу спречавања тероризма, у начелу.

 За известиоца Одбора на седници Народне скупштине одређена је др Александра Томић, председник Одбора.

 Седница Одбора је закључена у 18,00 часова.

 Седница је тонски снимана.

 СЕКРЕТАР ПРЕДСЕДНИК

Љиљана Милетић Живковић др Александра Томић